Valencià T.5: Paraules que canvien el món

# La variació diacrònica

La **variació diacrònica** o **històrica** fa referència a la transformació de la llengua al llarg del temps.

* **Factors interns:** llei d’economia (pronúncies més còmodes, expressions més curtes) o aparició de nous conceptes.
* **Factors externs:** influència de l’estrat llatí:
  + **Substrat:** constituït per llengües parlades pels **pobles anteriors a l’arribada dels romans** (sorotaptes, celtes, fenicis, grecs…).
  + **Superstrat:** inclou les llengües dels **invasors germànics** (s.IV-VII) i **àrabs** (a partir del s.VII).
  + **Adstrat:** influència de les **llengües veïnes** amb més prestigi en cada època:
    - **occità** (s.XIII) 13
    - **castellà** (s.XVI-XXI) 16-21
    - **francés** (s.XVIII-XIX) 18-19
    - **anglés** (s.XXI) 21

## Canvis lingüístics

* **Gramaticals o morfològics:** formació de paraules i categories gramaticals  
  *port-porte, e-i, pas-passe, girau-gireu, los-els, vullen-vulguen, a morir-de morir*
* **Lèxics:** vocabulari  
  *jaquir-deixar, semblança-imatge, jorn-dia*
* **Ortogràfics:** escriptura  
  *io-jo, sóc-soc, dóna-dona*

## Varietats generacionals

Les **varietats generacionals** fan referència a les llengües pròpies d’edats diferents que conviuen sincrònicament.

|  |  |
| --- | --- |
| Neologismes | Arcaismes |
| Paraules inventades per a designar **realitats noves** | Paraules **antigues** que han caigut en desús |
| *microxip, tauleta tàctil, friqui, espòiler, podcast, ecoparc* | *ans i denans (abans), jornal (sobri), escrivania, metjar* |

# La coherència

La **coherència** és la propietat textual referida a la **selecció i organització** de la informació desenvolupada.

## 2.1) La progressió temàtica

La **progressió temàtica** és la forma d’afegir informació nova (**rema**) a partir d’un primer enunciat (**tema**).

* **Progressió lineal:** al primer tema s’afig un rema que esdevé tema de l’enunciat següent, així successivament.  
   text descriptiu
* **Progressió de tema constant:** s’aporten diversos remes sobre un mateix tema que es manté al llarg del text.  
   text narratiu, literari
* **Progressió de temes derivats:** diferents subtemes amb nous remes deriven d’un mateix hipertema.  
   text acadèmic
* Un mateix text pot combinar diversos tipus de progressions.

## 2.2) El paràgraf

El **paràgraf** és un fragment de text situat entre **dos punts i a part** compostos d’oracions relacionades **sintàctica** i **semànticament**.

* Cada paràgraf ha de correspondre’s amb un **subtema** del text.
* La seua **extensió** ha de ser de **3-4 oracions**, mai una sola oració curta, i **semblant** en tots els paràgrafs.
* Cada pàgina sol contindre **3-8 paràgrafs**.

Estructura carta (formal/informal):  
-**Encapçalament:** dades, assumpte, salutació  
-**Cos** (contingut)  
-**Comiat**  
-**Signatura**

## 2.3) La superestructura

La **superestructura** és l’organització formal i de contingut que adopten típicament alguns grups de textos.

|  |  |  |  |  |
| --- | --- | --- | --- | --- |
| Tipus de text | Elements | Parts | Estructura | Gèneres |
| Narratiu: contar fets, accions, històries | verbs d’acció | -Plantejament  -Nus  -Desenllaç | Ordre temporal: lineal, circular, salts en el temps | Novel·la, conte, notícia |
| Descriptiu: explicar qualitats d’objectes, persones o espais | adjectius | -Títol (tema)  -Caracterització general  -Relació amb l’entorn | Ordenació espacial, lògica o emocional | Retrat, fullet turístic, inventari |
| Argumentatiu: defensar una idea amb arguments per convéncer d’aquesta | modalització (1ª persona, verbs opinió, tesi) | -Introducció  -Desenvolupament  -Conclusió | -Deductiva (general-particular)  -Inductiva (particular-general)  -Paral·lelística (tesi-argument)  -Circular/enquadrada  -Cercles concèntrics/anècdota | Article d’opinió, columna, debat, judici |
| Expositiu: explicar un tema amb informació objectiva | impersonalitat (3ª persona) | -Introducció  -Desenvolupament  -Conclusió | -Problema-Solució  -Causa-Conseqüència  -Comparació  -Ordre cronològic | Conferència, article científic, examen |
| Instructiu: transmetre ordres, normes, procedim. | imperatiu | -Introducció  -Successió d’ordres | Ordenació lògica o temporal | Recepta de cuina, instruccions |
| Conversacional: interacció comunic. | guionets i interlocutors | Intercanvi d’intervencions | -Pregunta-Resposta  -Exposició-Valoració | conversa, entrevista, xat |

**Retòric:** buscar efectes estètics en la llengua (poesia, anunci publicitari) 🡪 frases fetes, figures retòriques.

**Predictiu:** avançar esdeveniments que encara no han tingut lloc (predicció meteorològica, profecia, pressupost).

* Un mateix text pot combinar diversos tipus de seqüències.

# Els tipus de sintagmes

## 3.1) El sintagma verbal

El **sintagma verbal** està format per un **verb** (nucli) acompanyat de **complements verbals**.

### TIPOLOGIA VERBAL

#### Semànticament (significat)

* **Verb predicatiu:** donen informació del subjecte (indiquen acció).
* **Verb copulatiu:** no donen informació del subjecte, no conté el significat (indica un estat).  
   **ser, estar, semblar, parèixer**: *Maria està trista*
* **Verb quasicopulatiu/semicopulatiu:** verbs predicatius amb funció de copulatius.  
   *La xiqueta trobà (****P****) la nina // La xiqueta es trobava (****Q****) malalta*
* **Verb auxiliar:** formen temps compostos o perífrasis verbals.

#### Sintàcticament (relació amb els components del verb)

* **Verb personal:** tenen un subjecte explícit o implícit.
* **Verb impersonal:** no tenen subjecte (meteorològics, haver-hi, passiva reflexa, formes no personals).
* **Verb transitiu:** acompanyats d’un CD: *portar, fer…*
* **Verb intransitiu:** no acompanyats d’un CD: *arribar, dormir…*
* **Verb pronominal:** es conjuguen amb un pronom feble: *trobar-se, avergonyar-se…*

#### Morfològicament (forma verbal)

* **Verb regular:** segueixen una estructura en la seua conjugació: *cantar, perdre, témer…*
* **Verb irregular:** no segueixen una estructura fixa: *anar, venir, tenir…*

### COMPLEMENTS VERBALS

**C/Q**

**P**

**P**

**P**

|  |  |
| --- | --- |
| Complement directe (CD) | -Expressa sobre **què** o **qui** recau l’acció  -**Subjecte pacient** en l’oració passiva  -No porta **preposició** (excepte *a tots* i *a ningú*) |
| Complement indirecte (CI) | -Indica **qui** és el destinatari  -Introduït per la preposició **a** o **per a** |
| Complement circumstancial (CC) | Lloc, temps, manera, quantitat, companyia, instrument, causa, finalitat |
| Atribut | -Concorda amb el **subjecte** en **gènere** i **nombre**  -Si el lleves, no té sentit l’oració |
| Complement predicatiu (CPRED) | -Concorda amb el **verb** i el **subjecte** o **verb** i **CD**  -Si el lleves, té sentit l’oració |
| Complement de règim verbal (CRV) | -**Exigit pel verb**, si s’elimina queda incomplet  -Introduït per una **preposició** |
| Complement agent | -Transformació del subjecte a l’**oració passiva**  -Introduït per la preposició **per** |
| Complement del nom, adjectiu o adverbi | -Formen part d’altres complements |
| Modificadors o especificadors | ***No*** *té coneixement //* ***Ja*** *ha arribat //* ***Només*** *pensa en ell* |

## 3.2) El sintagma preposicional

El **sintagma preposicional** té una preposició (**enllaç**) acompanyada d’altres sintagmes (**termes**).

* **Preposicions àtones:** a, en, de, amb, per (a)
* **Preposicions tòniques:** cap (a), contra, com a, des (de), devers, durant, entre, envers, excepte, fins (a), malgrat, mitjançant, segons, sens/sense, sobre, sota, ultra, vers, vora
* **Locucions preposicionals (prep + nom + prep):** a causa de, a fi de, a favor de, al cap de, al costat de, a l’entorn de, al llarg de, a través de, d’acord amb, en virtut de, en vista de, en lloc de, en compte(s) de, per mitjà de…

### REMARQUES NORMATIVES DE LES PREPOSICIONS

|  |  |  |
| --- | --- | --- |
| *a* en sentit locatiu | -**Topònim**  -**Article determinat** + SN | *Viu* ***a*** *València*  *Ho he trobat* ***a****l carrer* |
| *en* en sentit locatiu | -**Determinant** + SN (excepte)  -**Espai** que no és físic | *El vaig veure* ***en*** *un carrer*  *Ens vam trobar* ***en*** *la reunió* |
| *a* en sentit temporal | -**Parts del dia** | ***A****l matí,* ***a*** *la vesprada,* ***a*** *la nit* |
| *a* + CD | -**Pronom personal fort**  **-*Tothom, tots, ningú, algú***  **-Nom propi** | *T’he vist* ***a*** *tu*  *No he vist* ***a*** *ningú*  *He vist* ***a*** *Maria* |
| *a, en, de, amb* + *que* | -**Mai** (registres formals) | *Ho sé des* ***~~de~~*** *que es va publicar* |
| *en, amb* + infinitiu regit | -Es canvien per ***a*** o ***de*** (registres formals) | *El primer* ***~~en~~ a*** *fer això guanyarà* |

## 3.3) El sintagma adverbial

El **sintagma adverbial** es forma per un adverbi (**nucli**) amb **especificadors** i **complements preposicionals**.

### CLASSIFICACIÓ D’ADVERBIS

|  |  |
| --- | --- |
| De manera | *bé, així, ingènuament, culturalment, satisfactòriament…* |
| De lloc | *ací, aquí, allí, allà, d’ací, d’allà, de dalt a baix…* |
| De temps | *sempre, mai, ahir, ara, enguany, despús-ahir, despús-demà…* |
| De quantitat | *molt, poc, gens (quasi), en abundància, a manta, bona cosa…* |
| De dubte, afirmació o negació | potser, segurament, tal vegada // sí, també, efectivament // no, tampoc, pas… |
| Textuals | *primerament, finalment, en general, consegüentment…* |

**LOCUCIONS ADVERBIALS:** *a cau d’orella, a espentes, a la llarga, a vegades, de valent, si de cas, de cap manera…*

Pot ser // Potser  
**-Adverbi *potser* + verb indicatiu** *Potser plou***-Perífrasi modal *pot ser* + que + subjuntiu** *Pot ser que ploga demà*

# Els neologismes

Els **neologismes** són **paraules noves** que serveixen per a designar **conceptes nous**.

* **Procediments propis:**
  + **Derivació:** afegir un afix (prefix, sufix o infix) a un lexema o radical: *prepagament*
  + **Composició:** unió de dos mots: *torcaboques*
  + **Composició culta:** unió amb formants cultes (llatí o grec): *rinoplàstia, ultralleuger*
  + **Composició sintagmàtica:** compost amb forma de SN: *paraula clau*
  + **Habilitació semàntica:** afegir un significat a una paraula o canviar la categoria: *navegar, assentar/assentada*
* **Manlleus:** paraules introduïdes d’altres llengües, adaptades o no (tecnologies de l’anglés: *xat, màrqueting*).
* **Calcs:** traducció literal d’un mot: *tauleta-tablet*

# Els sons alveolars

Els **sons alveolars** es produeixen posant la llengua en l’**alvèol dental**.

* **Fricatius:** l’aire ix fregat entre les dents *(s, ss, c, ç, z)*.
* **Africats:** hi ha un tancament de la cavitat bucal i una fricció *(ts, tz)*.

|  |  |  |
| --- | --- | --- |
| /s/ sorda | | |
| s | **s-** / **-s**  c-**s**-v / v-**s**-c  darrere de prefixos  en compostos cultes | ***s****entir, repà****s***  *can****s****at, atleti****s****me*  *contra****s****enya, anti****s****istema,* ***s****obresalt*  *anglo****s****axó, tele****s****èrie* |
| ss | v-**ss**-v | *di****ss****abte, pre****ss****ió* |
| c | +**e / i** | *velo****c****itat, con****c****entrat* |
| ç | **-ç**  +**a / o / u** | *esfor****ç***  *creen****ç****a* |
| ts | **-ts-** | *po****ts****er* |
| sc | **-sc-** | *a****sc****ensor, pi****sc****ina* |

|  |  |  |
| --- | --- | --- |
| /s/ sonora | | |
| s | v-**s**-v  *din****s****, fon****s****, tran****s***+ v | *confu****s****ió, qua****s****i*  *endin****s****ar, enfon****s****ar, tran****s****acció* |
| z | **z-**  **-z-**  *ri****z****o, esqui****z****o, pie****z****o-*  *-****z****oic,* ***z****oide,* ***z****ou* | ***z****ebra,* ***z****elador,* ***z****inc*  *trape****z****i, topa****z****i, sen****z****ill, pol****z****ada*  *ri****z****òfor, esqui****z****ofrènia, pie****z****ograma*  *paleo****z****oic, trape****z****oide, proto****z****ou* |
| tz | v-**tz**-v | *do****tz****e, tre****tz****e, se****tz****e* |

## 5.1) Ús de la *s* o *ss*

### S’ESCRIUEN AMB S

* **Femení** i **plural** de:  
   **participis** ***-és, -ós:*** *comprés, compresa, compresos, imprés, impresa, impresos*  **gerundis *-és:*** *romanesos, inglesa, xinesos*
* **Sufix *-esa*** (adj-subs): *trist-tristesa*

### S’ESCRIUEN AMB SS

* **Plural *-às:*** *cabàs-cabassos, traspàs-traspassos* / *gimnàs-gimnasos, envàs-envasos, ocàs-ocasos*
* ***-missió, gressió, -pressió, -missor, -gressor, -pressió:*** *submissió, disgressió, impressió, emissor*
* **Sufix *-essa*** (mas-fem): *alcalde-alcaldessa / príncep-princesa, marqués-marquesa*
* **Prefix + s-:** *ressò, pressò, ressaltar, assegurar / presocràtic, asimetria, psicosomàtic, vicesecretari*

# Literatura

## 6.1) La dona en la societat del segle XV

### CONTEXT

* Des de ben antic, la **Bíblia** i la **mitologia** han transmés una visió negativa de la dona com a font de **pecat**, considerant **Eva** i **Pandora** les causants de tots els mals del món.
* Durant el s.**XV**: la dona va viure **supeditada a un home**, pare o marit. Així, moltes optaven voluntàriament per la **vida religiosa** en convents per escapar del **matrimoni forçat** i del **control dels homes**.
* Al final del s.**XV**: naix la **querella de dones**, un debat plantejat en l’àmbit europeu que:  
   aborda la **virtut de les dones**  
   reflexiona sobre la **igualtat o no de gènere**
* La importància que comença a adquirir la dona es reflecteix en obres com ara ***De claris mulieribus***, de **Giovanni Boccaccio**, que recull la biografia de **106 dones històriques o literàries**, amb l’objectiu de denunciar l’enviament de dones sense vocació als convents.
* Altre exemple és la francesa **Christine de Pizan**, qui va escriure ***La ciutat de les dames*** (1405), obra en què imagina un món de dones que reclamaven el seu dret a la igualtat.
* En la **poesia amorosa**, hi ha una **lloança de l’amor conjugal** i una **condemna de l’amor adulteri** de les composiciones trobadoresques.
* Per tant, la **idealització** es substitueix per **dones reals** amb virtuts i defectes que no corresponen a l’enamorat.

### CAUSES

* Respecte a l’origen d’aquest canvi, es deu a la **influència de l’humanisme italià**, moviment cultural caracteritzat:
  + promoure l’**antropocentrisme**, situant a l’ésser humà i els seus sentiments com el centre d’atenció literari
  + i la recuperació de la **cultura clàssica grega i llatina** amb l’estudi i la traducció dels autors clàssics.
* Aquest moviment es va difondre ràpidament a causa de les relacions entre la **Corona d’Aragó i Itàlia**, amb l’establiment de la cort d’**Alfons V el Magnànim** a la capital napolitana (s.XV), ja que Nàpols i Sardenya pertanyien a la Corona.
* Al mateix temps, té lloc la creació de la **burgesia**, provocant la superació de la **societat veudal** i el **vassallatge** afegit a un canvi en les **relacions amoroses**.
* Per primera vegada, la dona en la literatura s’expressava en **valencià**, gràcies a la **Cancelleria Reial**, institució encarregada de redactar els documents de la cort que:  
   va consolidar un **estàndard literari**  
   va generar un **sentiment de respecte** per la llengua

## 6.2) Ausiàs March

**Ausiàs March** fou un **cavaller** i un dels **poetes valencians** més importants del **Segle d’Or**, carateritzat per un llenguatge intens, expressiu i ple de metàfores.

### VIDA

* Nascut en **1397** en una família de petita noblesa valenciana com a fill del poeta **Pere Marc** i nebot de **Jaume Marc**, va estar vinculat a **Gandia**, **Beniarjó** i **València**.
* Com a cavaller, va participar en la campanya militar d’**Alfons el Magnànim** a Itàlia de 1420 a 1425, any en què va ser nomenat **falconer major del rei**.
* Com a marit d’**Isabel Martorell**, germana de l’autor de *Tirant lo Blanc*, i posteriorment de **Joana Escorna**, va tindre fills d’altres dones.

### OBRA

#### Influències

* D’altra banda, la poesia d’Ausiàs March abandonà la **llengua occitana** i abastà més **profunditat i sinceritat**, tot i que es poden apreciar tres influències:
  + La **tradició trobadoresca** s’expressa amb el manteniment del **mot senyal** per ocultar la identitat de la dama.
  + La **tradició escolàstica** és la idea de l’amor com a **malaltia** i apareix mitjançant conceptes del bé, el plaer o la virtut, seguint el model d’Aristòtil o de Tomàs Aquino.
  + L’**humanisme italià**, manifestat amb el tractament de l’amor com una **abstracció**.
* La diferència principal entre aquests visions és l’**actitud envers la dona**:
  + La dama dels trobadors era una **senyora feudal superior en jerarquia** al trobador, com adaptació del **vassallatge feudal**.
  + La ***donna angelicata*** italiana era per a Dant el camí a Déu i per a Petrarca un sentiment d’allunyament del món i retrobament amb si mateix.
  + En canvi, la dona per Ausiàs March té **virtuts, defectes, sentiments i contradiccions**, allunyada de l’edat mitjana, tot i que manté els **temes**, l’**estil**, la **mètrica** i l’**actitud moralista** medievals.

#### Estil

* Quant a l’**estil**, la seua poesia és **dura**, **intensa** i molt **condensada semànticament**, amb una difícil comprensió, per això els castellans l’anomenaven *el Oscuro*.
* Així, es caracteritza per:
  + L’abundància d’**hipèrbatons** i **el·lipsis**
  + L’ús d’un **llenguatge culte** amb **expressions populars**
  + La importància de les **figures retòriques** de sentit, com comparacions, metàfores, imatges, personificacions i al·legories.
  + L’ús d’**antítesis** i **paradoxes** que mostren les seues contradiccions.

#### Obres

* Finalment, es conserven **128 poemes** dividits en **cants** segons la temàtica:
  + En primer lloc, es distingueixen **4 cants d’amor**:
    - ***Plenya de seny***, on la veu poètica aspira a una relació madura, lluny del desig, però sense correspondència.
    - ***Llir entre cards***, demostració d’un amor espiritual i sensual per la dama, amb reflexions morals i referències a la mort.
    - ***Amor, amor***, lamentació per la pèrdua d’amor durant la vellesa.
    - ***Oh, folla amor***, cants a l’amor sensual incloent la vergonya i el pecat.
  + Pel que fa als **cants de mort**, són **6** poemes extensos en què es lamenta la mort de l’estimada i es reflexiona sobre el destí, l’absència…
  + Per últim, el **cant espiritual** és un poema religiós de **224 versos** que s’adreça a Déu per penedir-se dels pecats.